ועדת הכלכלה, כנסת 19, פרוטוקול מספר 405, 2014-12-03 11:30

<אפרת אביאני: הצו הזה נדרש בעקבות תיקון שבוצע בפקודת מחלות בעלי-חיים, בנובמבר 2013, תיקון מס' 6.

<אפרת אביאני: התיקון עסק במנגנון תשלום הפיצויים לבעלים של בעלי-חיים שהושמדו.

<אפרת אביאני: אחת מסמכויות השירותים הווטרינריים היא להורות על השמדת בעלי-חיים, ברגע שמשמידים בעלי-חיים צריך לפצות את הבעלים, והתיקון הזה קבע כללים בעניין הפיצוי.

<אפרת אביאני: בין היתר, במסגרת התיקון, המשרד נדרש להתקין תקנות בתוך שבעה ימים מיום פרסומו של החוק, והמחוקקים צפו את הנולד וצפו שהמשרד לא יוכל להתקין תקנות במועד הזה, ולכן נתנו אפשרות לשר להאריך את המועד בצו באישור ועדת הכלכלה של הכנסת.

<אפרת אביאני: עשינו שימוש בסמכות הזאת פעם אחת וכבר נחתם צו שמאריך את המועד להתקנת תקנות בחצי שנה, שנגמרת ב-5 בדצמבר, בעוד כמה ימים.

<אפרת אביאני: במהלך התקופה הזאת סיימנו את הליך גיבוש נוסח התקנות, עברנו את כל תהליך התיאום עם משרד המשפטים, והשר הגיש את התקנות יחד עם הצו לאישור הוועדה.

<אפרת אביאני: אבל מכיוון שההנחה היא שלא נספיק לאשר את התקנות ולפרסם אותן ברשומות עד ה-5 בדצמבר, אנחנו מבקשים פה היום לאשר את הצו שייתן לכנסת עוד זמן לדון בתקנות, שהן מאוד ארוכות ומפורטות, ולעמוד בתנאים שהחוק קבע.

<אפרת אביאני: הצו הזה מבקש להאריך את מועד התקנת התקנות בעוד חצי שנה.

<מרב תורג'מן: אני רק אציין שנדרש אישור של ממלא מקום שר האוצר לתקנות.

<אפרת אביאני: נכון.

<אפרת אביאני: אבל אנחנו לא דנים בתקנות כרגע, אנחנו דנים בצו.

<מרב תורג'מן: בסדר, אבל לשם ההיערכות שלכם, אם תתבקשו להעלות את זה - - -

רוברט אילטוב: ממלא מקום שר האוצר יהיה ראש הממשלה כנראה.

רוברט אילטוב: אין רוב למנות מישהו אחר.

<אפרת אביאני: או שר האוצר החדש.

רוברט אילטוב: יש הערות כלליות?

רוברט אילטוב: אין.

<מרב תורג'מן: פה כתוב עד ה-4 ביוני, והתחילה ב-5, מחרתיים, בהנחה שהתאריכים העבריים פה מותאמים לתאריכים הלועזיים.

<אפרת אביאני: כן, הם נבדקו.

רוברט אילטוב: ליועצת המשפטית יש הערות?

<מרב תורג'מן: לא.

<אפרת אביאני: "צו מחלות בעלי חיים (דחיית תחילתם של סעיפים 16 (ד), 16ב ו-17(ג) לפקודה), התשע"ה-2014

רוברט אילטוב: אנחנו נעלה את סעיף 1 להצבעה.

רוברט אילטוב: מי בעד?

רוברט אילטוב: בעד סעיף 1 לצו – פה אחד

רוברט אילטוב: אין מתנגדים, אין נמנעים.

רוברט אילטוב: הסעיף עבר.

רוברט אילטוב: אני מעלה את סעיף התחילה להצבעה.

רוברט אילטוב: מי בעד?

רוברט אילטוב: בעד סעיף 2 לצו – פה אחד

רוברט אילטוב: אין מתנגדים ואין נמנעים.

רוברט אילטוב: הצו עבר.